Adv. Stephan du Toit het namens die SAUK opgetree op die tweede dag van die aanhoor van die aansoek wat deur die DA ingedien is om Hlaudi Motsoeneng, hoof van korporatiewe sake by die SAUK, uit sy pos te verwyder. Die DA versoek ook dat die bevindinge van die dissiplinêre ondersoek na Motsoeneng se bevoegdheid om sy vorige pos as bedryfshoof van die openbare uitsaaier te beklee, tersyde gestel word.
Volgens die DA moet Motsoeneng nie toegelaat word om enige senior posisie by die SAUK te beklee nie. Hulle beskryf hom as ŉ bedreiging vir Suid-Afrika se demokrasie.
Du Toit het gesê Motsoeneng se aanstelling was ŉ sakebesluit en die hof kan nie ŉ werknemer afdank nie. Hy het ook gesê die openbare uitsaaier beskou Motsoeneng as ŉ aanwins en die SAUK moet toegelaat word om sy eie sake te bestuur soos hy goeddink. “Die feit dat sy aandeelhouer die staat is, beteken nie dit is nie ŉ onafhanklike entiteit nie.”
Hy het verder gesê die SAUK het ingestem daar is gronde vir ŉ hersiening van die dissiplinêre verhoor en daarom is die DA se hofaansoek “wraaksugtig”.
Melt, dis hoekom ons ook in die land sit waar ons sit. As die werkgerwers die toetse nog vandag kon doen, verseker ek jou, was daar hordes meer as net die studente wat ongelukkig sou wees. Ek sou graag Zuma, die kabinet en Julius, ook die res van die EFF se metings wou sien. Dit sou die land nogal insig in ons probleem gegee het. maar nou ja, dit was ook mos maar destyds vertroulik, maar dit was ten minste met jou bespreek, van tyd tot tyd is die toetse herhaal en in ag geneem as jy vir bevordering, of ‘n pos in aanmerking geneem is.